રાજકોટ તા ૩૦  :  રાજકોટ મુકામે નારાયણનગર-૧૦માં રહેતી ફરીયાદી તેજલબેન સંજયભાઇ સોલંકી એ કોર્ટમાં સાસરીયાઓ (૧) સંજયભાઇ હરસુખભાઇ સોલંકી (પતિ), (ર) હરસુખભાઇ બચુભાઇ સોલંકી (સસરા), (૩) ગવરીબેન હરસુખભાઇ સોલંકી (સાસુ) વિરૂધ્ધ પાંચ વર્ષના લગ્નજીવન દરમ્યાન માનસીક, શારીરીક ત્રાસ, કરીયાવર દહેજ ઓછો લાવી છે તે બાબતે ત્રાસ આપતા ઘરમાંથી કાઢી મુકતા કોર્ટમાં લગ્નજીવન દરમ્યાન સાસરીયાઓએ ઘરેલું હિંસા આચરેલ હોય કોર્ટમાં ઘરેલું હિંસા સબબ ફરીયાદ દાખલ કરતા કોર્ટે પ્રોટેકશન ઓફીસરને રીપોર્ટ કરવા હુકમ કરેલ છે.